ଭୁବନେଶ୍ୱରଃ ଅତି ଭୀଷଣ ବାତ୍ୟା ୟସ୍ର ସ୍ଥଳଭାଗ ଅତିକ୍ରମ କରିବା ପ୍ରକ୍ରିୟା ଆରମ୍ଭ ହୋଇଥିଲା । ବୁଧବାର ସକାଳ ୯ଟା ପରେ ଏହି ପ୍ରକ୍ରିୟା ଆରମ୍ଭ ହୋଇଥିଲା। ବାହାନଗା-ରେମୁଣା ମଧ୍ୟରେ ବରଜଧଉଳି ଗାଁ ନିକଟରେ ଲ୍ୟାଣ୍ଡଫଲ୍ କରିଛି ବାତ୍ୟା 'ୟାସ୍' ।ଏହା ପ୍ରାୟ ତିନିଘଣ୍ଟା ଧରି ଚାଲିଥିଲା। ଏହି ସମୟରେ ପବନର ବେଗ ସର୍ବାଧିକ ଘଣ୍ଟା ପ୍ରତି ୧୩୦ରୁ ୧୪୦ କିଲୋମଟର ଏବଂ ସ୍ଥଳ ବିଶେଷରେ ୧୫୦ କିଲୋମିଟର ପହଞ୍ଚିପାରେ ବୋଲି ଭାରତୀୟ ପାଣିପାଗ ବିଭାଗ ପକ୍ଷରୁ କୁହାଯାଇଥିଲା।
ସଂପ୍ରତି ଭଦ୍ରକ ଓ ବାଲେଶ୍ୱର ଜିଲାରେ ସର୍ବାଧିକ ପବନର ବେଗ ଅନୁଭୂତ ହେଉଥିଲା। ଏଥିସହିତ କେନ୍ଦ୍ରାପଡା ଜିଲାରେ ମଧ୍ୟ ଏହାର ପ୍ରଭାବ ପଡିଥିଲା। ମଧ୍ୟାହ୍ନ ସୁଦ୍ଧା ଏହା ଉପକୂଳ ଅଂଚଳ ଅତିକ୍ରମ କରିବା ପରେ ଉତ୍ତର ଓ ଉତ୍ତର ପୂର୍ବ ଦିଗରେ ଗତିକରିଥିଲା। ଏହାଦ୍ୱାରା ମୟରୁଭଞ୍ଜ ଜିଲାରେ ଘଣ୍ଟାକୁ ୧୦୦ରୁ ୧୨୦ କିଲୋମିଟର ପର୍ଯ୍ୟନ୍ତ ପବନ ଓ ବର୍ଷା ଲାଗିରହିଥିଲା। ଏହାଦ୍ୱାରା ଭଦ୍ରକ ଓ ବାଲେଶ୍ୱରର ଉତ୍ତର ଓ ଉତ୍ତର ପୂର୍ବକୁ ଥିବା ଆଭ୍ୟନ୍ତରୀଣ ଜିଲାଗୁଡିକ ମଧ୍ୟ ପ୍ରଭାବିତ କରିଥିଲା ଲ୍ୟାଣ୍ଡଫଲ ସମୟରେ ବାତ୍ୟା ୟାସର ପବନ ବେଗ ୧୫୦ରୁ ୧୬୫ କିଲୋମିଟର ଆକଳନ କରାଯାଉଥିଲେ ବି ୧୩୦ରୁ ୧୫୦ କିଲୋମିଟର ମଧ୍ୟରେ ୟାସ ଆଜି ଲ୍ୟାଣ୍ଡଫଲ କରିଥିଲା।
ଆଜି ଦିନ ୧୦ଟା ୩୦ରୁ ୧୧ଟା ୩୦ ମଧ୍ୟରେ ବାତ୍ୟା ଉପକୂଳକୁ ଅତିକ୍ରମ କରିଥିବାବେଳେ ବର୍ତ୍ତମାନ ଲ୍ୟାଣ୍ଡଫଲ ପ୍ରକ୍ରିୟା ଶେଷ ହୋଇଛି । ଲ୍ୟାଣ୍ଡଫଲ ଶେଷ ହେବା ନେଇ ଆଇଏମଡି ନିର୍ଦ୍ଦେଶକ ମୃତ୍ୟୁଞ୍ଜୟ ମହାପାତ୍ର ସୂଚନା ଦେଇଛନ୍ତି।ସେ କହିଛନ୍ତି ଯେ ଆଗାମୀ ୩ ଘଣ୍ଟା ମଧ୍ୟରେ ଏହା ଦୁର୍ବଳ ହୋଇଯିବ। ପବନ ବେଗ ହ୍ରାସ ପାଇ ୯୦ରୁ ୧୦୦ କିଲୋମିଟରକୁ ଖସିବ । ଆଉ ପରବର୍ତ୍ତୀ ୬ ଘଣ୍ଟାରେ ପବନ ବେଗ ୬୦ କିଲୋମିଟରକୁ ଖସିବ। ଆସନ୍ତାକାଲି ଡିପ ଡିପ୍ରେସନରେ ପରିଣତ ହୋଇ ଝାଡ଼ଖଣ୍ଡକୁ ପଳାଇବ। ତେବେ ୧୨ ଘଣ୍ଟା ଯାଏଁ ପ୍ରବଳ ବର୍ଷା ଲାଗିରହିବ।
ସମ୍ବଲପୁରଃ ସ୍ଥାନୀୟ ଜେ. ପି. ରୋଡ୍ସ୍ଥିତ ଏକ ବ୍ୟାଙ୍କ୍ର ମ୍ୟାନେଜର୍ ଜଣେ ଧର୍ମଘଟକାରୀ ଓକିଲଙ୍କୁ ହେଲ୍ମେଟ୍ରେ ପିଟିଲେ ବ୍ୟାଙ୍କ୍ ମ୍ୟାନେଜର୍,ହାଇକୋର୍ଟ ବେଞ୍ଚ୍ ଦାବି କରି ଓକିଲମାନେ ମାସର ଶେଷ ତିନୋଟି କାର୍ଯ୍ୟ ଦିବସରେ କେନ୍ଦ୍ର ଓ ରାଜ୍ୟ ସରକାରଙ୍କର ସମସ୍ତ କାର୍ଯ୍ୟାଳୟ, ବୀମା ଓ ବ୍ୟାଙ୍କ୍ ପ୍ରତିଷ୍ଠାନ ଆଦି ବନ୍ଦ ରଖିବାକୁ ଅନୁରୋଧ କରିଥିଲେ।
